Farkas Monika

*Pokoljárás a XX. században*

**Illés György: Rekviem a muszosokért**

Furcsa ember Illés György, mások bakancslistáján távoli úticélok, nagy teljesítmények szerepelnek, neki pedig könyvtémái vannak. Ponto-sabban „regénytémái”. Mert sok kutatómunkával, adatgyűjtéssel nem szakkönyveket ír, hanem a nagyközönség számára regényt formál belőle. Így könnyebben és szívesebben olvassuk, mint a száraz szakszerűséget – ezt hagyjuk a tudósokra.

Rövid időn belül (2023-ban) két régóta formálgatott, dédelgetett, sőt kötelességnek érzett témát írt meg: *Egy magyar a Gulágon* kíméletlen őszin-teséggel számol be – tények alapján a sztálini idők rémuralmáról, és most a fasizmus (a magyar változat – a Horthy-korszak) áldozatairól.

Értem én, hogy miért fogott hozzá nehezen. Leírhatatlan – és értel-metlen – borzalmak, embertelenség, agresszivitás; a legaljasabb és leg-mocskosabb tulajdonságok, cselekvések törnek és bátorodnak föl a „kisegítő munkaszolgálatosokkal”, a jogtól és emberségtől megfosztott zsidó katonakötelesekkel szemben. Olyan emberek is elállatiasodnak ebben a háborús rémálomban, akiknek hétköznapi sorsa hasonló volt azokéhoz, akik most nekik kiszolgáltatottak, akiket most „merészen” és kéjjel porig aláznak, saját kiszolgáltatottságukat rossz helyen, rossz embereken élik ki, bosszulják meg. A tisztek sokszor érzik, mennyivel okosabbak vagy műveltebbek vagy intelligensebbek vagy tisztessége-sebbek néha az alájuk beosztottak, és ettől még jobban megvadulnak, még kegyetlenebbek, még embertelenebbek lesznek, és amögé bújnak: paran-csot teljesítek, az elöljárónak meg akarok felelni. Borzasztó, hogy mit ké-pes kibírni az ember, és ezt nagyon kevesen élték túl. Vannak persze kivételek, már az is az, ha valaki emberien szól a munkaszolgálatosokhoz, vagy tenni próbál értük, ilyenkor kicsit megpihenünk a történetben, a „visszaemlékezésben”, kicsit fellélegzünk, hogy aztán a pokol még mé-lyebb bugyraiba merüljünk, ahol az orosz hadifogság a túlélés reménye.

Fölbukkannak a regényben más kiszolgáltatottak is, a katonai szol-gálatra alkalmatlanok, a cigányok, a nemzetiségiek, a kommunisták, a rendszer szempontjából megbízhatatlanok. De a nagykátai 101. Honvéd Kiegészítő Parancsnokságról elindított zsidócsoport a főszereplő, bár alig féléves megpróbáltatásaikból következtethetünk a többiek sorsára is. Nem vigasz, hogy a reguláris katonák közül is csak kevesen jutottak haza.

A Bevezetőben röviden bemutatott Vilmos vallomását követhetjük végig a regényben, azonnal ismerősünkké válik, személyes „regényes” sorsa beszippant, vele éljük át a szörnyűségeket, és érte izguljuk végig, hogy hazajut-e, megfeledkezve arról, hogy ez az ő visszaemlékezése, tehát túlélő.

Értem a szerző örömét, hogy megszületett ez a könyv, hogy nagy „adósságtól” szabadult meg, de nem lehetett könnyű megírni. Nem egyedi szenvedéstörténet.

*Illés György: Rekviem a muszosokért*

*HEFA Invest Kft. 2023*